Missatge: Segur que us sonen jocs com lo Civilization, Hearts of Iron o Victoria. Algú sap si n'existeix algun on concretament hagis de crear un grup de gent (màfia, partit, lògia, guerrilla...) a dintre d'un estat i anar acumulant poder abans de poder fer una rebel·lió i crear el teu propi estat?
Emocions: anticipation

Resposta: Jo, encara en tinc un que és així, però dubto molt que sigui el que busques perquè és un joc de l'any 1981, per a Apple II que em temo que no es va modernitzar mai. Es diu Tawala's' last redoubt. Naturalment, els discs de l'època ja se m'han desmagnetitzat, però fa un cert temps el vaig trobar a internet per córrer en emulador. És un joc que simula una mena de guerrilla d'alliberament tipus sud-americà, encara que oficialment l'argument passa a l'espai en el futur. Les accions que fas, no tenen un reflex immediat, per exemple, si envies a una ciutat un agent a reclutar gent, pot ser que no en tornis a saber res, que al cap d'un temps arribi la noticia que l'han mort o que, efectivament, torni amb més forces. Val a dir que malgrat tenir-lo a l'emulador, fa vint anys que no hi jugo. I tot això en un programa de molt abans que els PC, que el DOS i fins i tot que els Spectrum o Commodore 64. En una època que els recursos gràfics eren molt limitats, però que, en general, els arguments i les estratègies del programa tenien molta més importància que ara.
Emocions: no emotion, joy